કૌભાંડના સમાચાર બહાર આવતાં જ સ્ટોરની આસપાસ એક દંપતી આવ્યું હતું અને સ્ટોરની બહાર ઊભા રહી ફોટો પડાવતા હતા. આ પછી તેઓ જ્વેલરી જોવા સ્ટોરમાં ગયા હતા. તમે જ્વેલરી ખરીદશો કે કેમ તે વિશે આ દંપતીને પૂછ્યું ત્યારે તેમણે કહ્યું કે અમે ફક્ત આ જ્વેલરી નિહાળવા આવ્યા છીએ, અમને ડાયમન્ડ ગમે છે, પરંતુ ખરીદવાના નથી. સ્ટ્રીટમાં એક ભારતીય વ્યક્તિ ઘણા બધા ફોટોગ્રાફ્્સ લેતી હતી, બે ભારતીય વિદ્યાર્થીઓએ કેટલાક ફોટોગ્રાફ લીધા હતા. તેમને એવો અંદાજ હતો કે સ્ટોર બહુ જલદી બંધ થઈ જશે. એક ભારતીય વિદ્યાર્થીએ કહ્યું કે મને આશા છે કે તે ઝડપાઈ જશે. તે (નીરવ મોદી) લગભગ અહીં ક્યાંક આસપાસ જ રહેતા હશે. તેનો ઇશારો સેન્ટ્રલ પાર્ક તરફ હતો.